اوبیٹی پرائیویٹ لمیٹڈ

اوبیٹی پرائیویٹ لمیٹڈ  ایک بھارتی دست ساختہ قالین ساز لمیٹڈ کمپنی ہے، جس کی بنیاد 1920ء میں رکھی گئی تھی اور اب بھارت کی سب سے بڑی قالین بنانے والی کمپنی ہے۔ یہ بنیادی طور پر اتر پردیش کے مرزاپور ضلع میں واقع ہے، جو بھارت کی 'قالین ساز پٹی' کے اندر ہے۔ شمالی بھارت کی قالین ساز پٹی (Carpet Belt) الہ آباد شہر سے مغرب میں بھدوہی سے ہوتی ہوئی دریائے گنگا کے کنارے وارانسی تک پھیلی ہوئی ہے۔

 تاریخ 
کمپنی اصل میں اس کے تین بانیوں؛ ایف.ایچ اوکلے، ایف. ایچ باؤڈن اور ٹیلر کی ایک شراکت دار کمپنی کے طور پر بنائی گئی تھی۔ 1932ء میں اس شراکت داری کو تحلیل کر دیا گیا اور اوبیٹی (Obeetee) نام بنانے کے لیے اصل بانیوں کے ناموں کا ابتدائی حرف او، بی، ٹی (OBT) استعمال کرتے ہوئے نئی کمپنی بنائی گئی۔

اوبیٹی پہلے ہاتھ سے بنے ہوئے قالین بنانے والی کمپنی تھی، جسے وول مارک Woolmark استعمال کرنے کی اجازت دی گئی۔ کمپنی کے موجودہ چیئرمین ایڈورڈ اوکلے ہیں، جو کمپنی کے بانیوں میں سے ایک ایف، ایچ اوکلے کے پوتے ہیں۔

 بچہ مزدوری کا استعمال 
اوبیٹی نہ صرف اپنے قالینوں کی تیاری میں بلکہ پورے خطے میں بچہ مزدوری کے استعمال کو کم کرنے میں خود کو ایک 'سرخیل' سمجھتا ہے۔ اس نے 1980ء کی دہائی میں 'نو چائلڈ لیبر' (کوئی بچہ مزدوری نہیں) کی پالیسی نافذ کی اور بچوں کے لیے تعلیم، صحت، تربیت اور فلاحی پروگرام چلانے کے لیے کارپیٹ ایکسپورٹ پروموشن کونسل آف انڈیا اور چلڈرن ایمنسیپیشن سوسائٹی' (آزادی اطفال معاشرہ) کو فنڈ فراہم کیا۔ کمپنی اپنے 25 ڈپووں میں سے ہر ایک میں لوم سپروائزر اور انسپکٹرز کو برقرار رکھتی ہے، جو کام کرنے والے بچوں کے پائے جانے اور خبر ملنے کے لیے ذمہ دار ہیں۔

 حوالہ جات 

زمرہ:تجارتی کمپنیاں
زمرہ:قالین ساز کمپنیاں
زمرہ:ہندوستانی غالیچے اور قالینیں
زمرہ:پارچے
زمرہ:ٹیکسٹائل فنون
زمرہ:پیشے
زمرہ:بھارتی ثقافت
زمرہ:1920ء کی تاسیسات
زمرہ:داخلی طرحبندی
زمرہ:ویکی ڈیٹا سے مطابقت رکھنے والی مختصر تفصیل